Techichi

Techichi ialah satu baka anjing kecil pupus yang dibiakbakakan oleh budaya Toltek pada abad ke-9 Masihi. Ia dianggap sebagai leluhur kepada anjing Chihuahua moden.

Perihal
Techichi berbeza-beza dari segi penampilan, dengan lapis bulunya yang berkisar daripada perang, perang dan putih, hitam dan putih, hingga hitam. Telinganya kadang-kadang dipotong dekat dengan kepala, tetapi ekornya dibiarkan tidak terpotong dalam keadaan semula jadi. Techichi adalah bisu dan tidak dapat menyalak.

Sejarah
Techichi adalah lebih besar daripada anjing Chihuahua moden, tetapi dibiakbakakan menjadi anjing lebih kecil dan lebih ringan yang dikenali kini oleh orang Aztek. Orang Eropah pertama yang menghadap baka anjing ini ialah penjelajah Sepanyol Francisco Hernández, yang melaporkan kewujudannya pada tahun 1578. Beliau menulis bahawa orang asli memakannya sama seperti mereka memakan arnab. Pihak Sepanyol, yang kerap kekurangan makanan, memakannya dalam ekspedisi mereka juga. Terdapat anggaran bahawa penjelajah Sepanyol memakan sebanyak 100,000 ekor techichi dan, menjelang abad ke-19, ia telah lenyap sama sekali. Mulai pertengahan tahun 1800-an, orang di luar Mexico menanam minat pada baka ini dan mendapati banyak keturunan modennya di negeri Chihuahua di Mexico, yang daripadanya baka moden ini mendapat namanya.

Dalam kebudayaan manusia
Untuk orang Toltek, techichi dipercayai mempunyai kuasa ghaib, seperti melihat masa hadapan, dan ia kerap dikorbankan supaya dapat membimbing pemiliknya di akhirat. Seperti orang Toltek, orang Aztek juga percaya bahawa techichi dapat membimbing roh manusia selepas kematian dan bahawa ia dapat menjaga piramid jika dikebumikan di bawah piramid berkenaan. Beberapa artifak pra-Columbus telah ditemukan yang menggambarkan anjing, termasuk mainan beroda dan periuk orang-orangan. Ia dimakan sebagai makanan oleh manusia dan jantan pembaka dan betina induk tertentu disimpan untuk menghasilkan sebanyak-banyak perinduk.

Lihat juga
 Daging anjing
 Anjing di Mesoamerika
 Senarai baka anjing pupus
 Anjing asli Amerika

Catatan

Rujukan

Kategori:Baka anjing
Kategori:Baka anjing berasal dari Mexico
Kategori:Baka anjing berasal daripada Peribumi Amerika
Kategori:Baka anjing pupus
Kategori:Anjing sebagai makanan